ПУ ''Ђурђевдан'' Крагујевац

Број: 02-3388

Дана: 24.07.2020. год.

К Р А Г У Ј Е В А Ц

На основу члана 108. Закона о јавним набавкама (''Службени гласник РС, бр. 124/2012, 14/2015 и 68/2015 у даљем тексту: Закон) и Извештаја о стручној оцени понуда бр. 02-3376 од 24.07.2020. године, Директор Установе доноси:

**ОДЛУКУ**

**О ДОДЕЛИ УГОВОРА**

Предшколска установа ''Ђурђевдан'' Крагујевац као наручилац, у поступку јавне набавке бр.1.2.10/20 - јавнa набавka услуга, осигурање деце, Уговор о јавној набавци додељује понуђачу:

**''Generali'' осигурање Србија а.д.о, Београд, Ул. Владимира Поповића бр.8, матични број 17198319, ПИБ 100001175.**

**Образложење**

Предшколска установа ''Ђурђевдан'' Крагујевац је дана 30.06.2020.год. донела Одлуку о покретању поступка јавне набавке бр. 02-2996 за јавну набавку услуга – осигурање деце.

Редни број јавне набавке:1.2.10/20

За наведену јавну набавку наручилац је објавио позив за подношење понуда и конкурсну документацију на Порталу јавних набавки и интернет страници наручиоца. Рок за достављање понуда је био до 15.07.2020. године до 09:00 часова.

Након спроведеног јавног отварања понуда Комисија за предметну јавну набавку је приступила стручној оцени понуда, сачинила извештај о истом и констатовала следеће:

Подаци о јавној набавци:

Врста предмета јавне набавке: набавка услуга

Врста поступка: поступак јавне набавке мале вредности

Предмет јавне набавке: набавка услуга – осигурање деце.ОРН-66510000-услуге осигурања

Укупна процењена вредност: 500.000,00 рсд без ПДВ-а.

Укупна вредност уговора о јавној набавци износи: 444.686,00 рсд без ПДВ-а.

До истека рока за подношење понуда на адресу наручиоца пристигло је:

3 понуде и то:

|  |  |  |  |  |
| --- | --- | --- | --- | --- |
| Ред. Бр. | Број под којим је понуда заведена | Назив или шифра понуђача | Датум пријема | Сат |
| 1. | 02-3233/1 | АМС осигурање а.д.о, Београд | 14.07.2020. | 12:45 |
| 2. | 02-3246 | ''Generali'' осигурање, филијала Крагујевац | 15.07.2020. | 08:10 |
| 3. | 02-3248 | ''ДДОР Нови Сад'' а.д.о, Крагујевац | 15.07.2020. | 08:35 |

Неблаговремених понуда нема.

Јавно отварање понуда уз присуство овлашћеног представника понуђача ''ДДОР Нови Сад'' а.д.о, Крагујевац извршено је дана 15.07.2020. године у 09:30 часова. Поступак јавног отварања спроведен је од стране Комисије за предметну јавну набавку. На спроведени поступак јавног отварања понуда није било примедби.

Понуђени су следећи услови:

**Понуђач:** **АМС осигурање а.д.о, Београд**

Основни елементи понуде:

1. Број под којим је понуда заведена: 02-3233/1

2.Годишња премија по једном осигуранику без ПДВ-а: 279,30 рсд

3. Укупна годишња премија осигурања за 1700 деце без ПДВ-а: 474.810,00 рсд

4. Рок важења понуде: 45 дана

5. Време исплате накнаде штете- у року од 14 дана од дана достављања комплетне документације.

6. Да ли понуђач поседује организациони облик у месту осигураника: не.

7. Услови и начин плаћања - за привредне субјекте рок не може бити дужи од 45 дана, а између субјеката јавног сектора до 60 дана у складу са Законом о роковима измирења новчаних обавеза у комерцијалним трансакцијама.

Понуђач извршава набавку самостално.

**Понуђач:** **''Generali'' осигурање а.д.о, филијала Крагујевац**

Основни елементи понуде:

1. Број под којим је понуда заведена: 02-3246

2.Годишња премија по једном осигуранику без ПДВ-а: 261,58 рсд

3. Укупна годишња премија осигурања за 1700 деце без ПДВ-а: 444.686,00 рсд

4. Рок важења понуде: 60 дана

5. Време исплате накнаде штете- у року од 14 дана од дана достављања комплетне документације.

6. Да ли понуђач поседује организациони облик у месту осигураника: да.

7. Услови и начин плаћања - за привредне субјекте рок не може бити дужи од 45 дана, а између субјеката јавног сектора до 60 дана у складу са Законом о роковима измирења новчаних обавеза у комерцијалним трансакцијама.

Понуђач извршава набавку самостално.

**Понуђач:** **''ДДОР Нови Сад'' а.д.о, филијала Крагујевац**

Основни елементи понуде: 02-3248

1. Број под којим је понуда заведена:

2.Годишња премија по једном осигуранику без ПДВ-а: 216,00 рсд

3. Укупна годишња премија осигурања за 1700 деце без ПДВ-а: 367.200,00 рсд

4. Рок важења понуде: 60 дана

5. Време исплате накнаде штете- у року од 14 дана од дана достављања комплетне документације.

6. Да ли понуђач поседује организациони облик у месту осигураника: да.

7. Услови и начин плаћања - за привредне субјекте рок не може бити дужи од 45 дана, а између субјеката јавног сектора до 60 дана у складу са Законом о роковима измирења новчаних обавеза у комерцијалним трансакцијама

Понуђач извршава набавку самостално.

Стручна оцена понуда:

У поступку стручне оцене понуда, комисија за предметну јавну набавку је утврдила да је понуда понуђача **АМС осигурање а.д.о, Београд прихватљива.**

У поступку стручне оцене понуда, комисија за предметну јавну набавку је утврдила да је понуда понуђача **''Generali'' осигурање а.д.о, филијала Крагујевац прихватљива**.

У конкурсној документацији дефинисано је да је Понуђач дужан да уз понуду достави Опште, посебне и допунске услове за сваку врсту осигурања коју иста обухвата односно за Инвалидитет, Смрт услед несрећног случаја, Прелом кости (једнократна накнада по прелому без обзира на врсту и тежину прелома) и Хирушке интервенције као последица несрећног случаја. Понуђач ''ДДОР Нови Сад'' а.д.о, филијала Крагујевац у својој понуди број 02-3248 од 15.07.2020. године није доставио захтеване услове осигурања за дефинисане ризике: Прелом кости (једнократна накнада по прелому без обзира на врсту и тежину прелома) и Хирушке интервенције као последица несрећног случаја, већ је у својој понуди доставио информацију о евентуалном проширењу услова осигурања додатним клаузулама које би биле саставни део полисе осигурања деце, а које нису предвиђене у Општим, посебним и допунским условима осигурања које је понуђач доставио у својој понуди.

У поступку стручне оцене понуда, у складу са чланом 93. Закона, Комисија за предметну јавну набавку је дана 21.07.2020. године затражила додатна појашњења од понуђача ''ДДОР Нови Сад'' а.д.о, филијала Крагујевац. Наиме, у конкурсној документацији дефинисано је да је Понуђач дужан да уз понуду достави Опште, посебне и допунске услове за сваку врсту осигурања коју иста обухвата односно за Инвалидитет, Смрт услед несрећног случаја, Прелом кости (једнократна накнада по прелому без обзира на врсту и тежину прелома) и Хирушке интервенције као последица несрећног случаја. У понуди понуђача ''ДДОР Нови Сад'' а.д.о, филијала Крагујевац, број понуде 02-3248 од 15.07.2020. године у достављеним допунским условима за осигурање деце за случај прелома костију услед несрећног случаја (незгоде), није дефинисана обавеза осигуравача у смислу ових услова, односно да је осигуравач дужан да, уколико је посебно уговорена исплата једнократне накнаде за прелом кости без обзира на тежину и врсту прелома у износу 100% осигуране суме, у ком случају се не примењује табела прелома кост, исплати износ 100% осигуране суме. Затражено је додатно појашњење од понуђача ''ДДОР Нови Сад'' а.д.о, филијала Крагујевац да појасни где је у његовој понуди, односно у достављеним Општим, посебним и допунским условима осигурања (у ком члану услова) лица за сваку сваку наведену врту осигурања, дефинисано да се исплаћује , уколико је посебно уговорена исплата једнократне накнаде за прелом кости без обзира на тежину и врсту прелома, износ 100% осигуране суме.

Такође, у конкурсној документацији је дефинисан ризик ''хирушка интервенција као последица несрећног случаја'' што подразумева да је осигурани случај настао када је над осигураником извршена хирушка интервенција дефинисана условима осигурања, а не исплату стварних и нужних трошкова лечења. Такође, услове осигурања за овај ризик понуђач ''ДДОР Нови Сад'' а.д.о, филијала Крагујевац није доставио у својој понуди  број 02-3248 од 15.07.2020.

Понуђач ''ДДОР Нови Сад'' а.д.о, филијала Крагујевац је у предвиђеном року доставио тражено појашњење у ком је наведено да у достављеним општим, допунским и посебним условима осигурања од последица несрећног случаја – незгоде не постоје јасно дефинисани услови који су у складу са захтевом конкурсне документације у постуку набавке услуга осигурања деце ЈН бр. 1.2.10/20, страна 5, спецификација услуга, већ да је сходно томе за потребе осигурања уз понуду је достављена Изјава којом се понуђач ''ДДОР Нови Сад'' а.д.о, филијала Крагујевац обавезује да ће исплатити штете по ризику „Прелом кости“ (једнократна накнада по прелому без обзира на врсту и тежину прелома, 15.000,00 рсд) и по ризику „Хирушке интервенције као последица несрећног случаја“ – 30.000,00 рсд. Даље, понуђач је навео да би исто било обухваћено двема следећим клаузулама на полиси осигурања: '' 1. Осигуравач исплаћује једнократну накнаду у висини 15.000,00 рсд у случају прелома костију, односно прелома најмање пола сталног зуба, који према Табели за одређивање процената трајног губитка опште радне способности (инвалидитета) деце, ученика и студената као последице и ако пријављени несрећни случај нема за последицу трајни инвалидитет осигураника. Горњу границу обавезе осигуравача, у односу на сваког појединог осигураника, чини номинални износ уговорене осигуране суме, који не подлеже ревалоризацији; 2. Хирушке интервенције као последице несрећног случаја, подразумевају исплату стварних и нужних трошкова лечења као последице несрећног случаја до износа 30.000,00 рсд, у одговарајућим здравственим установама изузев здравствених установа у приватном власништву, који су према оцени надлежног лекара неопходни, а чији трошкови падају на терет осигураника.''

Комисија за предметну јавну набавку је утврдила да је понуда понуђача **''ДДОР Нови Сад'' а.д.о, филијала Крагујевац неприхватљива**, из разлога што понуђач није доставио у својој понуди услове осигурања за ризике дефинисане конкурсном документацијом и то за: Прелом кости (једнократна накнада по прелому без обзира на врсту и тежину прелома) и Хирушке интервенције као последица несрећног случаја, што је био дужан да достави у складу са захтевима дефинисаним у конкурсној документацији.

У складу са Законом и конкурсном документацијом, избор најповољније понуде врши се применом критеријума ,,најнижа понуђена цена“. Приликом оцене понуда као релевантна узима се укупна понуђена цена без ПДВ-а.

На основу критеријума ''најнижа понуђена цена'' извршено је рангирање прихватљивих понуда на следећи начин:

1. ''Generali'' осигурање Србија а.д.о, Београд
2. АМС осигурање а.д.о, Београд

Одбијена је понуда понуђача ''ДДОР Нови Сад'' а.д.о, филијала Крагујевац из разлога што понуђач у својој понуди није доставио услове осигурања за ризике Прелом кости (једнократна накнада по прелому без обзира на врсту и тежину прелома) и Хирушке интервенције као последица несрећног случаја, што је био дужан да достави у складу са захтевима дефинисаним у конкурсној документацији.

**Комисија за јавну набавку, после спроведене стручне оцене понуда, констатује да је најповољнију понуду дао понуђач:**

**''Generali'' осигурање Србија а.д.о, Београд, Ул. Владимира Поповића бр.8, матични број 17198319, ПИБ 100001175.**

и предлаже наручиоцу његов избор.

Одговорно лице наручиоца прихватило је предлог Комисије за предметну јавну набавку о избору најповољније понуде и на основу законског овлашћења донело одлуку о додели уговора као у диспозитиву.

**Поука о правном леку:**

Понуђач који сматра да су му доношењем Одлуке о додели уговора повређена права, може да покрене поступак за заштиту права у року од 5 дана од дана објављивања ове Одлуке на Порталу јавних набавки. Захтев за заштиту права подноси се Наручиоцу, а копија се истовремено доставља Републичкој комисији за заштиту права, непосредно или препорученом поштом. Уз поднети захтев доставља се доказ о уплати таксе у износу од 60.000,00 динара на текући рачун Буџета Републике Србије бр.840-3678845-06,шифра плаћања: 153 или 253; позив на број:подаци о броју или ознаци јавне набавке поводом које се подноси захтев за заштиту права.

Директор ПУ ''Ђурђевдан'' Крагујевац

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јаковљевић Сања